4G LTE pillugu apeqqutit akissutillu | TELE
1. 4G suua?
4G angallattakkanik attaveqaateqarnerit tulleriiaat sisamaraat 100Mbit/s-it angullugit sukkassuseqarsinnaasoq.
2. 3G-p aamma 4G-p suna assigiinngissutigaat?
3G angallattakkanik attaveqaateqarnerit tulleriiaat pingajoraat – 4G sisamaraat nutaanerpaasoq aammalu 3G-mut naleqqiulluni sukkassutsinik suli sukkanernik tunniussaqarsinnaasoq. 4G ullumikkut taamaallaat paasissutissanik nassiussinernut atorneqartarpoq.
3. Mobil-ilimmut 3G-p aamma 4G-p akii assigiinngillat?
Naamik, attavik 3G imaluunniit 4G aqqutigalugu paasissutissanut atoraluarukkuluunniit MB-imut ataatsimut akii assigiipput. Mobil-innut nassuiaatini allattorsimasutut aki allassimasoq akiligassaraat.
4. 3G-p aamma 4G-p sukkassusaat assigiinngillat?
Aap, 4G-p sukkassusaa 3G-miit sukkanerujussuusinnaavoq. TELE-POST-illi 3G-p 4G-illu assigiimmik sukkassuseqarnissaat toqqarsimavaa. 4G-lli piginnaasaa annertunerujussuummat 4G-mik atuineq pitsaanerujussuartut misigineqarsinnaavoq.
5. 4G kikkut atorsinnaavaat?
Mobil-illit tamarmik Mobil Mikisumik, Mobil Akullermik imaluunniit Mobil Angisuumik pillit TUSASS-imillu atuisut, aammalu mobiltelefoneqartut SIM-korteqartullu 4G-mik atuisinnaasumik. Aamma sumiiffinni 4G-mik atuisinnaaffinniittariaqarputit.
6. Illoqarfinni allani 4G atorsinnaavara?
7. Qanoq ilillunga mobilinni 4G-qalissaanga?
Tulliuttut sisamat piuppata tamanna nammineerluinnangajattumik pissaaq:
4G-mik atuiffiusinnaasumi sumiiffimmiikkuit
Terminalit 4G-tsinnik atuisinnaappat (LTE 800, bånd 20) – mobilinnik pisiffiit aperiuk
Mobil-imik atuisuuffeqarsinnaatitsinitta pingasuusut ilaannik atuisuuffeqaruit imaluunniit TUSASS-imik atuisuuffeqarlutit
SIM-kortit 4G-mik atuisinnaappat.
4G-mik atuiffiusinnaasumiikkuit ilinnullu SMS-inik nassiussisinnaanitsinnik siornatigut akuersisimaguit, 4G pillugu paasissutissanik SMS-erfigineqassaatit. SMS-imi SIM-kortit erngerluni atorsinnaalersimanersoq, imaluunniit najukkanni TELE-POST Centerimi nutaamik akeqanngitsumillu SIM-kortitaassanerlutit atuarsinnaavat.
8. TUSASS-eqarpunga. 4G-tut sukkassusilimmik atuisunngorsinnaavunga?
Aap, illoqarfinni 4G-mik atuiffinni TUSASS atorlugu 4G-mik atuisinnaanngorputit 4. februar 2015 aallarnerfigalugu.
9. 4G toqqanngiinnarsinnaavara?
Mobiltelefonit apeqqutaavoq. Mobiltelefonini amerlanerni 4G-p attaveernissaa ’Indstillinger’-ni network mode-p allanngortinneratigut periarfissaqartarpoq. Tassani LTE (4G)-mut taarsiullugu WCDMA (3G) toqqarsinnaavat.
10. 4G aqqutigalugu SMS-imik aamma MMS-imik nassiussisinnaavunga?
Aap, SMS aamma MMS 4G-kkut atorsinnaapput.
11. Sooruna mobilera sianeraangat attavia 3G-mut nuuttartoq?
4G datateknologiiuvoq sianissutaasinnaanngitsoq. Taamaammat mobilit nassiunneqartunik tigusisinnaassappat/sianersinnaassappat 3G-p attaveqaataanut nuunneqartarpoq.
12. 4G/LTE-mi APN alla atussavara?
3G-mut atortakkat APN atuinnassavat.
13. 4G/LTE-p ilisarnaataa telefoninniittoq qanoq isumaqarpa? (Android-mobiltelefonini amerlanerni 4G allassimasarpoq, iPhonenili LTE allassimasarluni).
Tamanna isumaqarpoq telefonit 4G-kkut ingerlasuusoq, aammalu pitsaanerusunik atortoqartutit.
14. Illoqarfiit allat qaqugu 4G-qalissappat?
Nunatsinni sumiiffinnut allanut 4G-p siammarnissaa sulissutigivarput.
15. Telefonera 4G-koorsinnaava?
Atorsinnaassusaa apeqqutaavoq, tassa softwaremut nutaanerpaamut atorsinnaasunngortissimanersoq aammalu 4G-mut atorsinnaasumik SIM-korteqarnersutit.
16. Sooruna 4G mobilinni atorsinnaanngitsoq?
Arlalinnik pissuteqarsinnaavoq:
Imaassinnaavoq mobiltelefonit 4G-mik (LTE 800 FDD-mik – bånd 20-mik aamma taagorneqartumik) atuisinnaanngitsoq
Imaassinnaavoq SIM-kortivit sananeqaataa nutaanngitsuusoq, taamaammallu taarsertariaqarluni
Imaassinnaavoq mobiltelefoninni softwaret nutartersimanngitsoq
Imaassinnaavoq mobilivit aaqqissuunnerini 4G network mode-tut toqqarsimanngikkit.
17. Qanoq ilillunga telefonera 4G-mik atuisunngortissavara?
Mobiltelefonimi Settings-imut + nammineerlutit atorsinnaanngortinnissaanut piareersarlugu.
18. 4G atulerniarlugu telefonera atusinnaanngortittariaqarpoq – nutarternera TELE-POST-ip akilissavaa?
Naamik, atuisut mobiltelefonimi softwareata nutarternissaa namminneq akisussaaffigaat.
19. 4G-mik atuisuugama akiligassakka qaffassappat?
Naamik, 4G akiligassannut attuumassuteqanngilaq. Taamaallaat internetimik atuineq pitsaanerusoq misigiinnassavat.
20. Q: 4G qanoq qamittarpaat?
4G qaminneqarsinnaanngilaq, kisianni mobildata qamissinnaavat imaluunniit 4G atorunnaarsinnaallugu (3G-mut uterlutit).
21. Sooruna 4G-imi interneti suli kipisaqattaartoq?
Interneterninni sukkassuseq assigiinngisitaartorujussuusinnaavoq mobilteknologii ataatsikkut amerlaqisunit atorneqartuummat aammalu attaveqaammi, sakkortusaavimmi imaluunniit nittartakkami illit aallerfiginiakkanni atuinerpaaffeqarsinnaasarmat.
22. Sooruna mobilera 4G-miit 3G-mut nooqattaartoq, taamaalillunilu interneternera arriililluni?
4G-mik atuinermut atasumik sianertoqaraangat, nammineertumik 3G-mut nuuttoqartarpoq. Taamatut pisoqartillugu 3G aqqutigalugu paasissutissamut tunngasumik arlaannik suliaqartoqarnera 4G-mut utertoqaqqinnginnerani naammassineqartussaavoq.
23. Mobilima 4G atorsinnaavaa?
TELE-POST-ip 4G-mut attaveqaataa illit mobilinni atorsinnaassagukku, taava mobilit LTE 800-mik (bånd 20) atuisinnaasariaqarpoq. Mobilit LTE 800-mik atuisinnaasuusimanngippat, TELE-POST-ip 4G-mut attaveqaataanik atuisinNAASSANNGILAQ. Mobiltelefonimik pisiffigisat mobiltelefonit 4G-mik atuisinnaanersoq aperisariaqarpat.
24. Kalaallit Nunaanni sumi 4G atorsinnaavara?
Maannakkuugallartoq 4G Nuummi, Sisimiuni, Ilulissani, Kangerlussuarmi, Aasianni, Maniitsumi Qaqortumilu atorsinnaavoq.
25. Mobilima LTE 800 atorsinnaavaa. Sooruna mobilinni 4G-ra ikissinnaanngittoq?
Mobiltelefonit amerlanerit attaveqaammut attaviniffiusinnaasumut pitsaanerpaamut nammineertumik attavininnissamut iluarsisaasarput. Taamaammat LTE atorsinnaanngortissimasussaavoq. Mobilip attaveqalernissamut iluarsisassartaani tamanna aaqqissinnaavat.
iPhone 5s, 5c aamma 6-imut 4G atorsinnaaniarpat iOS8 pisariaqarpoq.
26. 4G sumut atorsinnaavara?
4G videonik sarsuatitsinernut kiffartuussinernullu sukkassutsimik sukkasuumik pisariaqartitsisunut atorneqarsinnaavoq.
27. Qanoq iliorlunga atuipilunnginnissara qulakkeersinnaavara?
TELE-POST-eramut iserlutit atuinissat killilersinnaavat. Nammineerlutit atuisutut ateq aammalu isissutissaq pilersissinnaavat, mit.telepost.gl-imut isissuteqanngikkuit. Mobil Akulleq imaluunniit Mobil Angisooq atugarisimagukku, TELE-POST-ip SMS-inut kiffartuussivia – Saldo 1800 – atorluarsinnaavat, tassanimi atugassanngortitavit sinnerisa qanoq annertutigineri paasisinnaavatit.
28. Mobilima batteriia 4G-mi atuinerua?
3G-mut naleqqiulluni 4G-mi batterii mobilit ilaanni atuinerulaartarpoq.
TELE-POST Atuisunut Sullissivik